钦定古今图书集成/明伦汇编/氏族典/第212卷 > 《凌迪知万姓统谱》 > 皋鱼
## 钦定古今图书集成/明伦汇编/氏族典/第212卷 > 《凌迪知万姓统谱》 > 皋鱼

按《韩诗外传》：孔子行，闻哭声甚悲，至则皋鱼也。孔子
辟车与之言，皋鱼曰：“吾失之三矣：少而学，游诸侯以
后吾亲，一也；高尚吾志，间吾事君，二也；与友厚而小
绝之，三也；树欲静而风不止，子欲养而亲不待也。吾
请从此辞矣。”立稿而死。